**โครงการส่งเสริมหลักปรัชญาเศรษฐกิจพอเพียง ประจำปีงบประมาณ พ.ศ. ๒๕65**

**กองส่งเสริมการเกษตร องค์การบริหารส่วนตำบลหนองบัว อำเภอโกสุมพิสัย จังหวัดมหาสารคาม**

.............................................................................................................................................................

**๑. ชื่อโครงการ โครงการส่งเสริมหลักปรัชญาเศรษฐกิจพอเพียง**

**2. หลักการและเหตุผล**

เศรษฐกิจพอเพียงเป็นปรัชญาที่พระบาทสมเด็จพระเจ้าอยู่หัวทรงมีพระราชดำรัส แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า ๒๕ ปี ตั้งแต่ก่อนเกิดวิกฤตการณ์เศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่าง ๆ ปรัชญาเศรษฐกิจพอเพียงเป็นปรัชญาที่ชี้ถึงแนวการดำรงอยู่และปฏิบัติตนของประชาชน ในทุกระดับ ตั้งแต่ระดับครอบครัว ชุมชน จนถึงระดับรัฐ ทั้งในการพัฒนา และบริหารประเทศให้ดำเนินไปในทางสายกลาง โดยเฉพาะการพัฒนาเศรษฐกิจให้ทันต่อยุคโลกาภิวัฒน์   
ที่มีเป้าหมายมุ่งให้เกิดความสมดุลและพร้อมต่อการรองรับการเปลี่ยนแปลงในด้านเศรษฐกิจ สังคม สิ่งแวดล้อม และวัฒนธรรม ความพอเพียง หมายถึง ความพอประมาณ ความมีเหตุผล รวมถึง ความจำเป็นที่จะต้องมีระบบภูมิคุ้มกันในตัวที่ดีพอสมควรต่อการกระทบใดๆ

ปรัชญาของเศรษฐกิจพอเพียงไม่ใช่เพียงการประหยัด แต่เป็นการดำเนินชีวิตอย่างชาญฉลาด   
และสามารถอยู่ได้แม้ในสถานการณ์ที่มีการแข่งขัน และการไหลบ่าของกระแสโลกาภิวัฒน์ นำสู่ความสมดุล มั่นคงและยั่งยืนของชีวิต จึงเป็นที่มาของนิยาม 3 ห่วง 2 เงื่อนไข ซึ่งประกอบด้วยความพอประมาณ   
มีเหตุผล มีภูมิคุ้มกัน บนเงื่อนไข ความรู้ และคุณธรรม เศรษฐกิจพอเพียงเป็นแนวคิดที่ยึดหลักทางสายกลางเป็นปรัชญาในการดำรงชีวิตให้มีความสุข ต้องใช้ทั้ง ความรู้ ความเข้าใจ (รอบรู้ รอบคอบ ระมัดระวัง) ผนวกกับ คุณธรรม (ซื่อสัตย์ สุจริต ขยัน อดทน แบ่งปัน) คนส่วนมากมักเข้าใจว่า เศรษฐกิจพอเพียงเป็นเรื่องของเกษตรกร ในชนบทเท่านั้น แต่แท้ที่จริง สามารถนำแนวพระราชดำริเศรษฐกิจพอเพียงไปประยุกต์ใช้ได้ในชีวิตประจำวัน

องค์การบริหารส่วนตำบลหนองบัว ได้เล็งเห็นถึงความสำคัญของหลักปรัชญาเศรษฐกิจพอเพียง โดยมุ่งหวังให้ประชาชนในตำบลหนองบัว ได้น้อมนำแนวคิดปรัชญาเศรษฐกิจพอเพียงไปใช้ในการดำเนินชีวิต ทั้งในระดับครอบครัวและชุมชน คือให้พอเลี้ยงตัวเองได้ และมีความสามัคคีในท้องถิ่น จะทำให้เกิดชุมชนเข้มแข็งพึ่งตนเองได้  อีกทั้งยังเป็นการส่งเสริมให้มีความกินดีอยู่ดี มีอาชีพ มีรายได้ ลดรายจ่ายและยังส่งผลให้คนในชุมชนตำบลหนองบัว มีคุณภาพชีวิตที่ดีขึ้น รวมทั้งยังทำให้ เกิดความร่วมมือ การช่วยเหลือซึ่งกันและกัน และยังเป็นการพัฒนาฝีมือ เพิ่มทักษะในการประกอบอาชีพหลัก อาชีพเสริม ทำให้มีรายได้เพิ่มขึ้น สามารถพึ่งตนเองได้ ประกอบกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 (6) การส่งเสริม การฝึก และประกอบอาชีพ และอำนาจหน้าที่ขององค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงฉบับที่ 6 พ.ศ. 2552 6๘ (7) บำรุงและส่งเสริมการประกอบอาชีพของราษฎร ดังนั้น องค์การบริหารส่วนตำบลหนองบัว จึงได้ทำจัดโครงการส่งเสริมหลักปรัชญาเศรษฐกิจพอเพียงขึ้น

/3. วัตถุประสงค์

**3. วัตถุประสงค์**

3.1 เพื่อให้ประชาชนมีความรู้และพัฒนาอาชีพตามแนวพระราชดำริเศรษฐกิจพอเพียง

3.2 เพื่อส่งเสริมให้มีการใช้ทรัพยากรอย่างคุ้มค่า และยั่งยืน ภายใต้แนวทางปรัชญาเศรษฐกิจพอเพียงและการพึ่งพาตนเองอย่างยั่งยืน

3.3 ส่งเสริมให้เกิดครัวเรือนเศรษฐกิจพอเพียงขึ้นในพื้นที่ตำบลหนองบัวและการแลกเปลี่ยนเรียนรู้กับเกษตรเครือข่ายที่อยู่นอกพื้นที่

**4. เป้าหมายของโครงการ**

**4.1 เป้าหมายเชิงปริมาณ**

1) คณะผู้บริหาร สมาชิกสภาองค์การบริหารส่วนตำบลหนองบัว พนักงานส่วนตำบล เกษตรกร และประชาชนผู้ที่สนใจในเขตพื้นที่ตำบลหนองบัว จำนวน 50 คน

* 1. **เป้าหมายเชิงคุณภาพ**

1) ผู้เข้าร่วมโครงการ ร้อยละ ๖๐ สามารถนำความรู้ที่ได้รับไปปรับใช้ในการดำเนินชีวิต

2) ผู้เข้าร่วมโครงการ ร้อยละ ๕๐ มีรายได้เพิ่มขึ้น

**5. ขั้นตอนและวิธีดำเนินการ**

๕.๑ ประชุมวางแผนเตรียมการ

๕.๒ จัดทำโครงการ

๕.๓ เสนอโครงการขออนุมัติผู้บริหาร

5.4 ประสานงานกับผู้เกี่ยวข้องเพื่อร่วมดำเนินการ

๕.๕ ดำเนินการตามโครงการ

๕.๖ สรุปผลโครงการและรายงานผลการดำเนินงานต่อผู้บริหาร

**6. สถานที่ดำเนินการ**

ศรีภักดีฟาร์ม...บ้านสวนเศรษฐกิจพอเพียง บ้านกอก หมู่ที่ 2 ตำบลหนองบัว อำเภอโกสุมพิสัย จังหวัดมหาสารคาม

**7. ระยะเวลาดำเนินการ**

วันที่ 5 กรกฎาคม 2565 ระยะเวลาดำเนินงาน 1 วัน

**8. งบประมาณ**

ใช้งบประมาณตามข้อบัญญัติองค์การบริหารส่วนตำบล เรื่องงบประมาณรายจ่ายประจำปี พ.ศ.2565 แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน   
งบดำเนินงาน หมวดค่าใช้สอย ประเภทรายจ่ายเกี่ยวกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ เพื่อจ่ายเป็นค่าใช้จ่ายในการดำเนินการตามโครงการส่งเสริมหลักปรัชญาเศรษฐกิจพอเพียง งบประมาณที่ ตั้งไว้ 20,000 บาท รายละเอียดค่าใช้จ่ายตามเอกสารแนบท้ายโครงการ

**9. ผู้รับผิดชอบโครงการ**

กองส่งเสริมการเกษตร องค์การบริหารส่วนตำบลหนองบัว

/10. ผลที่คาดว่าจะได้รับ

**10. ผลที่คาดว่าจะได้รับ**

10.1 ทำให้ประชาชนมีความรู้มีเกิดการพัฒนาและสร้างเครือข่ายเกษตรในพื้นที่ให้มีความรู้และพัฒนาอาชีพตามแนวพระราชดำริเศรษฐกิจพอเพียง

10.2 ทำให้เกิดการส่งเสริมให้มีการใช้ทรัพยากรอย่างคุ้มค่าและยั่งยืน ภายใต้แนวทางปรัชญาเศรษฐกิจพอเพียงและการพึ่งพาตัวเองอย่างยั่งยืนในตำบลหนองบัว

10.3 ทำให้เกิดครัวเรือนเศรษฐกิจพอเพียงขึ้นในพื้นที่ตำบลหนองบัวและการแลกเปลี่ยนเรียนรู้กับเกษตรกรเครือข่ายที่อยู่นอกพื้นที่

ผู้เขียนโครงการ

(นางสาวกัญทิญา ไกยวัตร)

ผู้ช่วยนักวิชาการเกษตร

ผู้เสนอโครงการ

(นายอดิศักดิ์ หาญไธสง)

นักวิชาการเกษตรปฏิบัติการ

ผู้พิจารณาโครงการ

(นางสาวเบญจมาภรณ์ ชามะรัตน์)

รองปลัดองค์การบริหารส่วนตำบลหนองบัว

รักษาราชการแทน ผู้อำนวยการกองส่งเสริมการเกษตร

ผู้เห็นชอบโครงการ

(นายปรีดา ชื่นชม)

รองนายกองค์การบริหารส่วนตำบลหนองบัว

ผู้อนุมัติโครงการ

(นายนพกร สีนูเดช)

นายกองค์การบริหารส่วนตำบลหนองบัว

**กำหนดการโครงการส่งเสริมหลักปรัชญาเศรษฐกิจพอเพียง ประจำปีงบประมาณ พ.ศ. ๒๕65**

**ณ** **ศรีภักดีฟาร์ม บ้านสวนเศรษฐกิจพอเพียง หมู่ที่ 2 บ้านกอก ตำบลหนองบัว**

**อำเภอโกสุมพิสัย จังหวัดมหาสารคาม**

**วันอังคาร ที่ 5 กรกฎาคม 2565**

เวลา 08.00 – 08.30 น. ลงทะเบียนผู้เข้ารับการอบรม

เวลา 08.30 – 09.00 น. เข้าแถวเคารพธงชาติ

ประธานกล่าวเปิดการอบรม

โดย นายนพกร สีนูเดช นายกองค์การบริหารส่วนตำบลหนองบัว

เวลา 09.00 – 12.00 น. บรรยายให้ความรู้ โดย นายธณัช บุญสวน นักวิชาการพัฒนาชุมชนชำนาญการ

* บรรยายเรื่อง เศรษฐกิจพอเพียง ศาสตร์พระราชา
* การทำบัญชีครัวเรือน

เวลา 12.00 – 13.00 น. พักรับประทานอาหารกลางวัน

เวลา 13.00 – 16.00 น. บรรยายให้ความรู้ โดย นายมนตรี ศรีภักดี ผู้จัดการศรีภักดีฟาร์ม

* การฝึกปฏิบัติ การทำปุ๋ยอินทรีย์
* การฝึกปฏิบัติ การทำน้ำหมักอินทรีย์
* เยี่ยมชมฟาร์มและถ่ายภาพร่วมกัน

เวลา 16.00 – 16.30 น. ซักถามปัญหา/ปิดการอบรม

หมายเหตุ 1. รับประทานอาหารว่างเช้า เวลา 10.45 – 11.00 น. บ่าย เวลา 14.45 – 15.00 น.

2. การแต่งกายชุดสุภาพ

3. กำหนดการอาจมีการเปลี่ยนแปลงได้ตามความเหมาะสม

**รายละเอียดค่าใช้จ่ายแนบท้ายโครงการส่งเสริมหลักปรัชญาเศรษฐกิจพอเพียง**

**องค์การบริหารส่วนตำบลหนองบัว อำเภอโกสุมพิสัย จังหวัดมหาสารคาม**

|  |  |  |  |
| --- | --- | --- | --- |
| 1. ค่าสมนาคุณวิทยากร   ภาคบรรยาย (จำนวน ๑ คน 3 ชั่วโมง ชั่วโมงละ 600 บาท)  ภาคปฏิบัติ (จำนวน ๑ คน 2 ชั่วโมง ชั่วโมงละ 1,200 บาท) | เป็นเงิน | 4,2๐๐ | บาท |
| 1. ค่าอาหารกลางวัน (จำนวน 5๐ คน 1 มื้อ คนละ ๗0 บาท) | เป็นเงิน | 3,500 | บาท |
| 1. ค่าอาหารว่างและเครื่องดื่ม (จำนวน 50 คน ๒ มื้อ คนละ 35 บาท) | เป็นเงิน | 3,500 | บาท |
| 1. ค่าวัสดุประกอบการอบรม (ภาคปฏิบัติ) | เป็นเงิน | 1,000 | บาท |
| 1. ค่าเอกสารประกอบการอบรม | เป็นเงิน | 2,000 | บาท |
| 1. ค่าป้ายโครงการขนาด 1.5 x 2.๕ ม. (ตร.ม.ละ 120 บาท จำนวน 1 ป้าย) | เป็นเงิน | ๔๕๐ | บาท |
| 1. ค่าวัสดุเครื่องเขียนและอุปกรณ์   - สมุด  - ปากกา  - กระเป่าใส่เอกสาร | เป็นเงิน | 3,250 | บาท |
| **รวมทั้งสิ้น** | **เป็นเงิน** | **17,900** | **บาท** |

**หมายเหตุ**  ถือปฏิบัติตามระเบียบกระทรวงมหาดไทย ว่าด้วยค่าใช้จ่ายในการฝึกอบรม และการเข้ารับการอบรมของเจ้าหน้าที่ท้องถิ่น พ.ศ. 2557

เศรษฐกิจพอเพียงเป็นปรัชญาที่พระบาทสมเด็จพระเจ้าอยู่หัวทรงมีพระราชดำรัส แนะ

แนวทางการดำเนินชีวิตแก่พสกนิกรชาวไทยมาโดยตลอดนานกว่า ๒๕ ปี ตั้งแต่ก่อนเกิดวิกฤตการณ์

เศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคง

และยั่งยืนภายใต้กระแสโลกาภิวัฒน์และความเปลี่ยนแปลงต่าง ๆ ปรัชญาเศรษฐกิจพอเพียงเป็นปรัชญาที่ชี้

ถึงแนวการดำรงอยู่ และปฏิบัติตนของประชาชน ในทุกระดับ ตั้งแต่ระดับครอบครัว ชุมชน จนถึงระดับรัฐ

ทั้งในการพัฒนา และบริหารประเทศให้ดำเนินไปในทางสายกลาง โดยเฉพาะการพัฒนาเศรษฐกิจให้ทันต่อ

ยุคโลกาภิวัฒน์ ที่มีเป้าหมายมุ่งให้เกิดความสมดุลและพร้อมต่อการรองรับการเปลี่ยนแปลงในด้านเศรษฐกิจ

สังคม สิ่งแวดล้อม และวัฒนธรรม

โดยยึดหลักการ ความพอเพียง หมายถึง ความพอประมาณ ความมีเหตุผล การสร้างภูมิคุมกันในตัวที่ดี

ภายใต้เงื่อนไข ความรู้คู่คุณธรรม ที่ต้องอาศัยความรอบรู้ ความรอบคอบ และความระมัดระวังในการนำ

วิชาการต่าง ๆ มาใช้ในการวางแผนและการดำเนินการทุกขั้นตอน ตลอดจนเสริมสร้างจิตใจของคนทั้งชาติ

ทุกระดับชั้น ให้มีสำนึกในคุณธรรม ความซื่อสัตย์สุจริต และให้มีความรอบรู้ที่เหมาะสม ดำเนินชีวิตด้วย

ความอดทน ความเพียร มีสติ ปัญญา และความรอบคอบพอเพียง และความเปลี่ยนแปลงต่าง ๆ โดยยึด

คุณธรรมนำความรู้ เห็นความสำคัญของหลักเศรษฐกิจพอเพียง จึงได้น้อมนำหลักปรัชญาเศรษฐกิจพอเพียง

ตามพระราชดำรัสของพระบาทสมเด็จพระเจ้าอยู่หัว มาบูรณาการจัดกิจกรรมการเรียนรู้ เพื่อให้เกิดการ

พัฒนาคุณภาพชีวิตที่ยั่งยืน